Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1881

3. A Finanszírozási Programok Főosztályának feladatai és felelőssége A főosztály feladatai és felelőssége: - koordinálja a Schengen Alap felhasználásával kapcsolatos stratégiai tervezési, előkészítő, tervezési, lebonyolítási feladatokat, - elvégzi a Schengen Alap pályázatba befogadott projektekkel kapcsolatos monitoring feladatokat, - elkészíti a szükséges jelentéseket az Európai Bizottság különféle szervezetei, a magyar kormány és a Gazdasági és Közlekedési Minisztérium illetékes vezetői részére az előírt időpontokban, valamint gondoskodik az egyéb, különféle egyedi információs igények kielégítéséről, - a rendszeres és egyedi ellenőrzési feladatok elvégzésében segíti az ellenőrzési feladatokat végző különféle külföldi és hazai szervezeteket (KEHI, ÁSZ, EU stb.); - a Főosztály tagot delegál a Szektor Monitoring Albizottságba, a Schengen Alap Tárcaközi Bizottságba, 2006/94. szám - rendelkezik a saját hatáskörébe tartozó fejlesztési feladatok hazai társfinanszírozását biztosító feladatfinanszírozási előirányzat-felhasználási keretszámla felett, - intézkedik a felelős hatóság kezdeményezésére, a Schengen Alap támogatás jogosulatlan vagy szabálytalan utalásból, illetve felhasználásból eredő összegének visszautalásáról a felelős hatóság részére, - projekt tervezés és a kiválasztás koordinációja, - a projekt költségvetési tervezésének előkészítése, koordinációja, - közreműködés a pályázati anyagok elkészítésében, - a projektek indításához szükséges feladatok koordinálása a GKM érintett egységeivel, a kedvezményezettekkel, a Felelős Hatósággal és más, érintett szervezetekkel, - a fejlesztési feladatok nyomon követése és a teljesítés igazolása, - a projektek végrehajtásának koordinálása, kapcsolattartás az érintett külső intézményekkel, a kedvezményezettekkel illetve tárcán belül, - a projekt adminisztratív támogatása, - a projekt zökkenőmentes lebonyolításának biztosítása, a projekt célok elérése érdekében szükség szerint módosítások kezdeményezése a Felelős Hatóság felé, - a pénzügyi lebonyolítás koordinálása, - a Schengen Alap támogatást kiegészítő, a hazai társfinanszírozáshoz kapcsolódó feladatfinanszírozási előirányzat-felhasználási keretszámla megnyitásának kezdeményezése, - a költségvetési törvényi sorral összefüggően a feladatfinanszírozási okmányok elkészítése és jóváhagyása, - tartalmi és formai számlaellenőrzés, - fizetési bizonylatok kiállítása, ellenőrzése, továbbítása a KPSZE és a MÁK részére az átutalás elvégzése céljából, - a Schengen Alap támogatási eszközből és a kapcsolódó hazai társfinanszírozásból teljesített kifizetések adatainak nyilvántartása, - pénzügyi jelentések összeállítása a fejlesztési feladatok pénzügyi helyzetét illetően a hazai társfinanszírozás tekintetében, - részvétel a Schengen Alap kezelésével kapcsolatos pénzügyi szabályozás kidolgozásában, - folyamatosan figyeli a projektek végrehajtása során a megállapodás szerinti, illetve előírt műszaki és pénzügyi mutatók/követelmények alakulását, - előkészíti, koordinálja és továbbítja a Schengen Alap Monitoring Bizottság részére meghatározott időközönként készítendő projekt előrehaladási jelentéseket a projekt végrehajtók részére előírt kötelező jelentésszolgálati rendszer, valamint a helyszíni ellenőrzések adatai alapján, - koordinálja a Schengen Alap közlekedési területének adatszolgáltatását a Szektorális Monitoring bizottság részére, - segítséget nyújt és koordinálja az Európai Unió illetékes szervezetei, valamint a hazai illetékes szervezetek által végzendő ellenőrzések, valamint auditálás elvégzését. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes